ขายกรมธรรม์ภาษาไทย คุ้มครองรับเหมาเสี่ยงภัย
ประกันภัยผลิตฉบับภาษาไทยคุ้มครองความเสี่ยงภัยก่อสร้าง รองรับลูกค้าทุกกลุ่ม
1 มิ.ย. 2559

ประกันภัยผลิตฉบับภาษาไทยคุ้มครองความเสี่ยงภัยก่อสร้าง รองรับลูกค้าทุกกลุ่ม
แหล่งข่าวจากสมาคมประกันวินาศภัยไทย เปิดเผยว่า สมาคมได้จัดทำร่างกรมธรรม์ประกันภัย “การปฏิบัติงานตามสัญญาการก่อสร้าง” ฉบับภาษาไทยเสร็จเรียบร้อยแล้ว โดยจะประชุมขอความเห็นจากบริษัทประกัน และยื่นขอรับความเห็นชอบจากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ต่อไป
“ที่ผ่านมากรมธรรม์ดังกล่าวมีใช้เฉพาะฉบับภาษาอังกฤษเท่านั้น แต่ปัจจุบันธุรกิจมีความหลากหลายมากขึ้น และเพื่อให้รองรับความต้องการของลูกค้าทุกกลุ่มทั้งรายใหญ่และรายย่อย จึงจำเป็นต้องทำเป็นภาษาไทยขึ้นมาใหม่” แหล่งข่าวเปิดเผย
สำหรับการประกันภัยดังกล่าวให้ความคุ้มครองความเสี่ยงภัยทุกชนิดของผู้รับเหมาระหว่างดำเนินงานทั้งงานรับเหมาก่อสร้าง ติดตั้งเครื่องจักร งานตกแต่งภายใน รวมถึงต่อเติมอาคาร โดยกรมธรรม์ประกันภัยนี้จะชดใช้ค่าสินไหมทดแทนในนามของผู้รับเหมา หรือผู้เอาประกันภัยสำหรับความเสียหายทางทรัพย์สิน และการบาดเจ็บทางร่างกายของบุคคลภายนอกที่ผู้รับเหมา อันเนื่องมาจากการทำงาน